তামবোরা পর্বত সুমবাওয়া দ্বীপে অবস্থিত। এটি নিম্ন সুন্দা দ্বীপপুঞ্জের অন্তর্গত। নিম্ন সুন্দা দ্বীপপুঞ্জ সুন্দা বাকের অংশ, যেটি আগ্নেয় দ্বীপসমুহের একটি ক্রমধারা যা ইন্দোনেশিয়ান আর্কিপেলাগোর দক্ষিণাংশ গঠন করে। তামবোরা সুমবাওয়ার সাংগার পেনিনসুলা গঠন করে। এই পেনিনসুলার উত্তরে ফ্লোরেস সাগর এবং দক্ষিণে সালেহ উপসাগর যা ৮৬ কিলোমিটার (৫৩ মাইল) লম্বা এবং ৩৬ কিলোমিটার (২২ মাইল) প্রশস্ত। সালেহ উপসাগরের উপকন্ঠে ৩০০০০ হেক্টর আয়তনের একটি দ্বীপ আছে যার নাম "মোয়ো" (ইন্দোনেশিয়ান ভাষায়ঃ পুলাও মোয়ো)। উক্ত দ্বীপে একটি অতিথী নিবাস ও সরাইখানা আছে যেখানে প্রিন্সেস ডায়ানা অবস্থান করেছিলেন।

তামবোরা পর্বতের প্রতি ভুতাত্ত্বিক ও আগ্নেয়গিরী গবেষক এর যেমন আগ্রহ রয়েছে, ঠিক একইভাবে বৈজ্ঞানিক গবেষণার জন্য প্রত্নতাত্ত্বিক ও জীববিজ্ঞানীরাও সমান আগ্রহী। এছাড়াও হাইকিং ও প্রানীবৈচিত্র অবলোকনের জন্য এটি সুপরিচিত টুরিস্ট স্পট। এর নিকটবর্তী দুটি শহর হলো ডম্পু এবং বিমা। তামবোরা পর্বতের ঢালে তিনটি গ্রামাঞ্চল রয়েছে। পুর্বে রয়েছে সাঙ্গার গ্রাম, উত্তর-পশ্চিমে রয়েছে ডোরো পেটি ও পেসাংগ্রাহান এবনবগ পশ্চিমে রয়েছে ক্যালাবাই নামক গ্রাম।

ক্যালডেরা পৌছাতে তিনটি পথ ব্যবহার করা হয়। প্রথম পথ তামবোরা পর্বতের দক্ষিণে দোরো বোহা গ্রাম হতে শুরু হয়ে একটি বাধানো রাস্তা দিয়ে কাজুবাদামের বাগানের মধ্য দিয়ে যায়। এটি সমুদ্রপৃষ্ঠ হতে ১১৫০ মিটার (৩৭৭০ ফিট) উচ্চতা অবধি পৌছায়। এই পথের শেষেই ক্যালডেরার দক্ষিণাংশ অবস্থিত যা ১৯৫০ মিটার (৬৪০০ ফিট) উচ্চতায় অবস্থিত। এটি একট হাইকিং পথের মাধ্যমে পৌছানো যায়। এই স্থানটি মাত্র ১ ঘণ্টা দুরত্বে হওয়ার আগ্নেয়গিরির কার্যক্রম পর্যবেক্ষনে এই স্থানটি বেস ক্যাম্প হিসেবে ব্যবহৃত হয়। দ্বিতীয় পথটি তামবোরা পর্বতের দক্ষিণ-পশ্চিমে অবস্থিত। এটি সোরো পেটি গ্রাম হতে শুরু হয়। এখানেই তামবোরা আগ্নেয়গিরি পর্যবেক্ষন কেন্দ্র অবস্থিত। তৃতীয় পথটি পানকাসিলা গ্রাম হতে শুরু হয় এবং একটি কফি বাগান এর মধ্য দিয়ে অগ্রসর হয়। তৃতীয় পথটি দ্বারা ক্যালডেরাতে শুধুমাত্র হেটে পৌছানো সম্ভব। তামবোরার সর্বোচ্চ শৃঙ্গ ক্যালডেরার পশ্চিম বলয়ে অবস্থিত।

আগস্ট, ২০১১ তে তামবোরা পর্বতের আসেপাশে ভুমিকম্প ও ধোয়া দেখা গেলে আগ্নেয়গিরিটির সতর্কতা সংকেত লেভেল ১ হতে লেভেল ২ এ উন্নিত করা হয়।

ভৌগলিক অবস্থান
ভু-তাত্ত্বিক ইতিহাস
ক্যালডেরার তলদেশ
সৃষ্টি